ai4bharat/Pralekha huggingface dataset:
کامرس اور صنعت کی وزارتہ
پیوش گوئل اور شری پد یسو نائک نے ملک میں آیوش کاروبار اور صنعتوں کی موجودہ صورتحال کا جائزہ لیا
آیوش مصنوعات اور خدمات کی معیاربندی، کوڈیفیکیشن اور کوالٹی مانیٹرنگ عالمی بازار اور عوام کا اعتماد حاصل کرنے میں معاون ثابت ہوسکتی ہے: شری گوئل
نئی دہلی ، 04دسمبر :
وزیر تجارت و صنعت جناب پیوش گوئل اور آیوش کے وزیر مملکت جناب شری پد یسو نائک  نے آج ویڈیو کانفرنسنگ کے ذریعہ ہندوستان کی آیوش صنعتوں کی موجودہ صورتحال کا جائزہ لیا۔ آیوش وزارت، وزارت تجارت و صنعت کے سینئر افسران ، آیورویدک ایسوسی ایشنز اور صنعتی اداروں کے نمائندے بھی میٹنگ میں موجود تھے۔
اپنے خطاب میں جناب پیوش گوئل نے کووڈ۔ 19 کے مشکل دور میں اہم رول ادا کرنے پر وزارت آیوش اور متعلقہ صنعتوں کے کام کی تعریف کی اور آیوش تجارت اور صنعتی اداروں کو کووڈ۔ 19 کے خلاف لڑائی میں امیونٹی کو فروغ دینے والی مختلف مصنوعات اور خدمات کے ذریعہ اپنی موجودگی کا احساس کرانے پر مبارکباد پیش کی۔
جناب گوئل نے عالمی بازار اور عوام کا اعتماد حاصل کرنے کے لئے آیوش مصنوعات اور خدمات کے معیار کو معیاری بنانے، کوڈیفیکشن کرنے اور نگرانی کی ضرورت پر زور دیا۔ انہوں نے ان سرگرمیوں کے لئے وزارت خزانہ ، وزارت تجارت اور صنعت اور وزارت آیوش کی مربوط کوششوں کا مشورہ دیا۔
جناب گوئل نے مفت ڈیوٹی ، مارکیٹ تک رسائی وغیرہ سے متعلق مفید التزامات کو شامل کرکے آزادانہ تجارتی معاہدوں کے ذریعہ آیوش صنعتوں کو تعاون کی یقین دہانی کروائی۔ وزیر موصوف آیوش مصنوعات اور خدمات کے لئے عوامی بیداری مہم چلانے کا مشورہ بھی دیا۔ انہوں نے صنعت کے لامحدود امکانات کی کھوج پر زور دیا کیوں کہ یہ عالمی بازار کے لئے کاروباری افراد کے لئے ایک زبردست کاروبار ہے۔
سائنس اور ٹیکنالوجی کی وزارت
سورن جینتی فیلو نیوٹرینو تجربات میں نئے فزکس کی علامات کاپتہ لگائیں گے
نئی دہلی 9 اپریل 2021: بھونیشور میں واقع انسٹی ٹیوٹ اآف فزکس کے ایسوسی ایٹ پروفیسر اور بھارت سرکار کے سائنس و ٹکنالوجی کےمحکمہ کے سورن جینتی فیلو سنجیو کمار اگروال بڑےپیمانے پر نیوٹریونس کی بنیادی خصوصیات کوواضح کریں گے اور آئندہ بالکل صحیح نیوٹرینو ارتاش کے تجربات میں نئے فزکس کی دلچسپ علامات کے امکانات کا پتہ لگائیں گے۔
گزشتہ دودہائیوں میں بہت سے عالمی تجربات نے نیوٹرینو فلیور ارتاش کے کرشمے کو مضبوطی سے ثابت کیا ہے جس کا مطلب یہ ہے کہ نیوٹرینو میں مادے کی بہت بڑی مقدار ہوتی ہے اور وہ ایک دوسرے کے ساتھ گھل مل جاتے ہیں۔ چونکہ نئے ذراتی فزکس میں بڑی مقدار نہیں ہوتی ہے اسے پارٹیکل فزکس کے بنیادی معیاری ماڈل بھی کہا جاتا ہے۔ لہذا غیر زیرونیوٹرینو ماس اور ملےجلے نیوٹرون کو ایکوموڈیٹ کرنے کے لئے وی ایس ایم فزکس کو طلب کرنے کی ضرورت ہے۔ اسٹرائل نیوٹرون، غیرمعیاری نیوٹرینو، انٹرایکشن، نیوٹرینو ڈیکیز ، ڈارک میٹر، نیوٹرینو سکریٹ انٹرایکشن جیسے دلچسپ بی ایس ایم بہت سے مناظرنیوٹریونس کے پروڈکشن، تشہیر، اور پہچان کو متاثر کرسکتے ہیں۔
سنجیو نیوٹرینوفزکس میں بین الاقوامی سطح پر ایک ممتاز اور تسلیم شدہ ماہر ہیں وہ آئی سی ٹی پی کے ایس آئی ایم او این ایس ایسوسی ایٹ ہیں اور وہ ایسے واحد شخص ہیں جنہوں نے 2018 میں فزکس میں پروقار بی ایم برلاسائنس پرائز حاصل کیا تھا۔ جناب سنجیو نے بین الاقوامی جریدوں میں 50 سے زیادہ انتہائی اعلیٰ معیار کے تحقیقی آرٹیکل شائع کرکے نیوٹرینو فزکس میں بہت سی غیر معمولی خدمات انجام دی ہیں۔
ان کی نیوٹرینو فزکس میں تحقیق بین الاقوامی نوعیت کی ہے اور بین الاقوامی تحقیقی پروگرام کے مطابق ہے۔
وزیراعظم کا دفتر
وزیر اعظم نے ایل وی ایم 3 کے کامیاب لانچ پر این ایس ا ٓئی ایل ، آئی این ۔اسپیس اور اسرو کو مبارکباد دی
وزیر اعظم جناب نریندر مودی نے ایل وی ایم 3 کے کامیاب لانچ پر این ایس ا ٓئی ایل ، آئی این ۔اسپیس اور اسرو کو مبارکباد دی ہے۔
ون ویب کے ایک ٹویٹ کے جواب میں، وزیر اعظم نے کہا:
’’ ایل وی ایم 3 کے ایک اور کامیاب لانچ کے لئے 36 @OneWeb سٹیلائٹ کےساتھ NSIL_India @INSPACeIND @ISRO @کو مبارکباد۔ یہ ا ٓتم نربھرتا کے حقیقی جذبہ کے ساتھ عالمی تجارتی لانچنگ خدمات فراہم کنندہ کے طور پر ہندوستان کے اہم کردار کو تقویت دیتا ہے۔‘‘
ریلوے کی وزارت
ہندوستانی ریلوے بھارت گورو ٹرین اسکیم کے تحت صرف ایل ایچ بی کوچ مختص کرے گا
بہتر معیار والے کوچوں اور قابل عمل ٹور پیکجوں کے التزام کے توسط سے ریل پر مبنی سیاحت کو فروغ دینے کی کوششوں پر زور دینے کے لئے بھارت گورو ٹرین اسکیم کا تجزیہ کیا گیا ہے۔
ترمیم شدہ پالیسی کی اہم خصوصیات:
- اب سے بھارت گورو ٹرین اسکیم کے تحت صرف لِنکے ہاف من بُشکوچ مختص کئے جائیں گے۔
- ریلوے سیاحت کو فروغ دینے اور مصنوعات و اشیاء کے مفاد میں ریلوے کی وزارت نے اِس اسکیم کے تحت بھارت گورو ٹرینوں کو چلانے کے لئے مقرر شدہ اور قابل تبدیلی ڈھلائی فیس میں اوور ہیڈ اِکائی نہیں لگانے کا فیصلہ لیا ہے۔بھارت گورو ٹرین اسکیم کے تحت ریلوے سیاحت کو بڑھاوا دینے کے لئے ہندوستانی ریلوے کے ذریعے تقریباً 33فیصد رعایت دی جائے گی۔
- موجودہ خدمات فراہم کاروں ، جنہیں پہلے ہی بھارت گورو ٹرین پالیسی کے ڈھانچے کے تحت آئی سی ایف ریک مختص کئے جاچکے ہیں، کو ترمیم شدہ چارچز پر معاہدے کی بقیہ مدت کے لئے ایل ایچ بی ریک پر سوئچ کرنے کا متبادل دیا جائے گا۔اگر وہ پہلے سے مختص ریکوں کو جاری رکھنے کا متبادل منتخب کرتے ہیں تو ترمیم شدہ چارجز کا فائدہ آئندہ دسیتاب ہوگا۔
- لاگو ترمیم شدہ چارجز کو نوٹیفائی کیا جاچکا ہے۔
وزیراعظم کا دفتر
وزیراعظم کی برطانیہ کے وزیراعظم سے ملاقات
وزیر اعظم جناب نریندر مودی نے ہیرو شیما میں جی-7 سربراہی اجلاس کے موقع پر 21 مئی 2023 کو برطانیہ کے وزیر اعظم جناب رشی سونک سے ملاقات کی۔
دونوں رہنماؤں نےہند-برطانیہ ایف ٹی اے مذاکرات میں پیش رفت کا جائزہ لینے کے ساتھ اپنی جامع اسٹریٹجک شراکت داری کا جائزہ لیا ۔
رہنماؤں نے تجارت اور سرمایہ کاری، سائنس اور ٹیکنالوجی، اعلیٰ تعلیم، اور دونوں ملکوں کے عوام کے درمیان تعلقات جیسے وسیع شعبوں میں تعاون کو مزیدمستحکم کرنے پر اتفاق کیا۔
ہندوستان کی زیر صدارت جاری جی-20 پر بھی بات چیت ہوئی۔ وزیر اعظم جی-20 20 چوٹی کانفرنس کے لیے نئی دہلی میں وزیر اعظم سونک کا استقبال کرنے کے منتظر ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
5347
(
تعاون کی وزارت
وزیر اعظم جناب نریندر مودی کی قیادت میں حکومت ہند نے 2000 پرائمری ایگریکلچرل کریڈٹ سوسائٹیز  کو ملک بھر میں پردھان منتری بھارتیہ جن اوشدھی کیندر کھولنے کی اجازت دینے کا فیصلہ کیا ہے
یہ فیصلہ آج نئی دہلی میں مرکزی وزیر داخلہ اور امداد باہمی کے وزیر جناب امت شاہ کی کیمیکل اور کھاد کے وزیر جناب منسکھ ایس منڈاویہ کے ساتھ ایک میٹنگ میں لیا گیا جس میں پردھان منتری بھارتیہ جن اوشدھی کیندروں کو کھولنے کے لیے ملک بھر میں 2000 پی اے سی ایس کی نشاندہی کی جائے گی
اس سال ایک ہزار کیندر، جن اوشدھی کیندر اگست تک اور 1000 دسمبر تک کھولے جائیں گے
اس اہم فیصلے سے نہ صرف پی اے سی ایس کی آمدنی میں اضافہ ہوگا اور دیہی علاقے میں روزگار کے مواقع پیدا ہوں گے بلکہ لوگوں کو، خاص طور پر وہاں رہنے والوں کو سستی قیمتوں پر ادویات بھی دستیاب ہوں گی
وزیر اعظم جناب نریندر مودی کی قیادت میں حکومت ہند نے 2000 پرائمری ایگریکلچرل کریڈٹ سوسائٹیز  کو ملک بھر میں پردھان منتری بھارتیہ جن اوشدھی کیندر کھولنے کی اجازت دینے کا فیصلہ کیا ہے۔ یہ فیصلہ مرکزی وزیر داخلہ اور اشتراک باہمی کے وزیر جناب امت شاہ کی آج نئی دہلی میں کیمیکل اور کھاد کے وزیر جناب منسکھ ایس منڈاویہ کے ساتھ ایک میٹنگ میں کیا گیا۔ پردھان منتری بھارتیہ جن اوشدھی کیندر کھولنے کے لیے ملک بھر میں 2000 پی اے سی ایس کی نشاندہی کی جائے گی۔ 1000 پردھان منتری بھارتیہ جن اوشدھی کیندر اس سال اگست تک اور 1000 دسمبر تک کھولے جائیں گے۔ اس اہم فیصلے سے نہ صرف پی اے سی ایس کی آمدنی میں اضافہ ہوگا اور روزگار کے مواقع پیدا ہوں گے بلکہ لوگوں کو خاص طور پر دیہی علاقوں میں رہنے والوں کو سستی قیمتوں پر ادویات بھی دستیاب ہوں گی۔ اجلاس میں سیکرٹری وزارت اشتراک باہمی، سیکرٹری محکمہ کیمیکل اینڈ فرٹیلائزر اور وزارت اشتراک باہمی اور محکمہ کیمیکل اینڈ فرٹیلائزرز کے دیگر سینئر افسران بھی موجود تھے۔
ملک بھر میں اب تک 9400 سے زیادہ پردھان منتری بھارتیہ جن اوشدھی کیندر کھولے جا چکے ہیں۔ ان جن اوشدھی کیندروں میں 1800 قسم کی دوائیں اور 285 دیگر طبی آلات دستیاب ہیں۔ پردھان منتری بھارتیہ جن اوشدھی کیندروں پر دوائیں برانڈڈ ادویات کے مقابلے میں 50فیصد سے 90فیصد کم شرح پر دستیاب ہیں۔ پردھان منتری بھارتیہ جن اوشدھی کیندر کھولنے کے لیے انفرادی درخواست دہندگان کے لیے اہلیت کا معیار ڈی فارما/بی فارما ہونا ہے۔ کوئی بھی تنظیم، این جی او، خیراتی تنظیم اور ہسپتال اس کے لیے ڈی فارما/بی فارما ڈگری ہولڈرز کا تقرر کر کے درخواست دے سکتے ہیں۔
پردھان منتری بھارتیہ جن اوشدھی کیندر کھولنے کے لیے کم از کم 120 مربع فٹ جگہ یا تو نجی ملکیت یا کرائے پر دستیاب ہونی چاہیے۔ جن اوشدھی کیندر کے لیے درخواست کی فیس 5000 روپے ہے۔ خواتین کاروباری، دیویانگ، درج فہرست ذات، درج فہرست قبائل اور سابق فوجی خصوصی زمرے کے تحت آتے ہیں۔ خواہش مند اضلاع، ہمالیائی پہاڑی علاقہ، شمال مشرقی ریاستیں اور جزائر خاص علاقوں میں ہیں۔ خصوصی زمروں اور خصوصی علاقوں کے درخواست دہندگان کے لیے درخواست کی فیس میں چھوٹ ہے۔
پردھان منتری بھارتیہ جن اوشدھی کیندر کے لیے ترغیب کی رقم 5 لاکھ روپے ہے ۔ ایک بار کی اضافی ترغیب 2 لاکھ روپے کی رقم بھی خصوصی زمروں اور علاقوں میں آئی ٹی اور انفراسٹرکچر کے اخراجات کے لیے فراہم کی جاتی ہے۔
سٹرک ٹرانسپورٹ اور شاہراہوں کی وزارت
نیشنل ہائی ویز اتھارٹی آف انڈیا  نے قومی شاہراہوں کی جامع ترقی کے لیے’نالج شیئرنگ پلیٹ فارم‘ کا آغاز کیا
نیشنل ہائی ویز اتھارٹی آف انڈیا  نے علم اور اختراعی بہترین طور طریقوں کے اشتراک کے لیے ایک’نالج شیئرنگ‘ پلیٹ فارم شروع کیا ہے۔ این ایچ اے آئی کی ویب سائٹ پر پیش کی گئی یہ پہل اتھارٹی کو ماہرین اور شہریوں کے ساتھ تعاون کرنے میں مدد کرے گی جو سڑکوں کے ڈیزائن، تعمیر، سڑک کی حفاظت، ماحولیاتی پائیداری اور متعلقہ شعبوں جیسے موضوعات پر علم اور معلومات کا اشتراک کرنا چاہتے ہیں۔ یہ پلیٹ فارم دنیا بھر سے بہترین طور طریقوں کے اشتراک کی حوصلہ افزائی کرے گا اور ملک میں قومی شاہراہوں کے بنیادی ڈھانچے کی مجموعی ترقی میں اپنا حصہ ڈالے گا۔
بہترین طور طریقوں کو این ایچ اے آئی ویب پورٹل https://ksp.nhai.org/kb/ پر ویڈیو کلپس، پاور پوائنٹ پریزنٹیشنز اور پی ڈی ایف فائلوں کی شکل میں اپ لوڈ کیا جا سکتا ہے۔ اس پلیٹ فارم پر اپ لوڈ کی گئی معلومات کا این ایچ اے آئی حکام کے ذریعے جائزہ لیا جائے گا اور عمل درآمد کے لیے اس کا تجزیہ کیا جائے گا۔
جدت طرازی اور جدید ٹیکنالوجی کی مدد سے، این ایچ اے آئی تیزی سے قومی شاہراہوں کے بنیادی ڈھانچے کو ترقی دے رہی ہے۔ فلائی ایش اور پلاسٹک ویسٹ جیسے ری سائیکل شدہ مواد کے اختراعی استعمال کے علاوہ، این ایچ اے آئی پائیدار اور ماحول دوست طریقوں کی حوصلہ افزائی کے لیے قومی شاہراہ کی تعمیر میں ری سائیکلڈ اسفالٹ  اور ری سائیکلڈ ایگریگیٹ  کے استعمال کو بھی فروغ دے رہا ہے۔
جدید ترین سرنگوں، جدید پلوں، وائلڈ لائف کوریڈورز اور ایکسپریس ویز کی ترقی کے ساتھ قومی شاہراہوں کے بنیادی ڈھانچے کی ترقی کے لیے وسیع تر شراکت داری ضروری ہے۔ علم کا اشتراک کرنے کا یہ پلیٹ فارم ماہرین اور شہریوں کی حوصلہ افزائی کرے گا کہ وہ بہترین طور طریقوں کا اشتراک کریں اور قوم کی تعمیر میں اپنا حصہ ڈالیں۔
نائب صدر جمہوریہ ہند کا سکریٹریٹ
نائب صدر جمہوریہ نے اندرونِ ملک تیار بھارت کے طیارہ بردار بحری جہاز آئی این ایس وکرانت کا دورہ کیا
انہوں نے آئی این ایس وکرانت کو آتم نربھر بھارت کی عظیم علامت قرار دیا
’آئی این ایس وکرانت ہماری دفاعی تیاریوں کو زبردست تقویت بہم پہنچائے گا‘: نائب صدر جمہوریہ
جناب نائیڈو نے بھارتی بحریہ اور کوچین شپ یارڈ لمیٹڈ کی ستائش کی
نئی دہلی، 02 جنوری 2022
نائب صدر جمہوریہ جناب ایم وینکیا نائیڈو نے، آج کوچی میں بھارت کے دیسی طیارہ بردار بحری جہاز، آئی این ایس وکرانت‘ کا دورہ کیا۔ اس طیارہ بردار جہاز کو ’آتم نربھر بھارت کے تئیں ہماری مہم کی ایک زبردست مثال‘قرار دیتے ہوئے، جناب نائیڈو نے کہا کہ آئی این ایس وکرانت کی اندرونِ ملک تیاری ملک کے خواب کی تکمیل ہے۔
جناب نائیڈو کی آمد پر کوچین شپ یارڈ لمیٹڈ کے سی ایم ڈی ، جناب مدھو ایس نائر اور بھارتی بحریہ کے افسران کے ذریعہ، انہیں اس طیارہ بردار جہاز کے تعمیراتی عمل اور جہاز کے جائزہ کے سلسلے میں ایک پرزنٹیشن دکھائی گئی ۔ بعد ازاں، نائب صدر جمہوریہ کو بہری جہاز کے فلائٹ ڈیک پر لے جایا گیا اور انہیں فلائٹ ڈیک کے ڈیزائن اور صلاحیتوں کے بارے میں معلومات فراہم کرائی گئی۔
اس کے بعد ، کوچی میں ڈی آر ڈی او کے سہولتی مرکز، نول فزیکل اینڈ اوشیونوگرافک لیباریٹری  میں ایک تقریب سے خطاب کرتے ہوئے، جناب نائیڈو نے کہا کہ انہیں آئی این ایس وکرانت کا دورہ کرکے خوشی ہوئی۔ انہوں نے اسے ایک ’باکمال تکنالوجی ‘قرار دیا۔ جناب نائیڈو نے طیارہ بردار بحری جہازکی تیاری میں بھارتی بحریہ اور کوچین شپ یارڈ لمیٹڈ کے درمیان تال میل کی ستائش کی۔
نائب صدر جمہوریہ نے خیال ظاہر کیا کہ آئی این ایس وکرانت سمندر میں ہماری دفاعی تیاریوں کے لیے زبردست تقویت بہم پہنچائے گا۔ انہوں نے مزید کہا کہ، ’’ایک مضبوط بحریہ ملک کی ترقی کے لیے یقیناً ایک پہلی شرط ہے اور طیارہ بردار بحری جہاز کی تعمیر صحیح سمت میں اٹھایا گیا ایک قدم ہے۔‘‘
اس دورے کے دوران کیرالا کے گورنر جناب عارف محمد خان، کیرالا حکومت میں صنعتوں کے وزیر جناب پی راجیو، اور دیگر افسران موجود تھے۔
محنت اور روزگار کی وزارت
ایمپلائی اسٹیٹ انشورنس کارپوریشن  میں چوکسی بیداری ہفتہ
نئی دہلی 03 نومبر :
''چوکسی بیداری ہفتہ" 27 اکتوبر سے 2 نومبر 2020 تک پورے جوش وخروش کے ساتھ ملک بھر میں واقع ای ایس آئی کارپوریشن کے صدر دفتر ، دہلی اور فیلڈ دفاتر / اسپتالوں میں منایا گیا۔ عوام کی بھلائی کے لئے ای ایس آئی ایس کے ذریعہ کی جا رہی نگرانی سرگرمیوں کے سلسلے میں مختلف پروگراموں اور سرگرمیوں کا اہتمام کر کے اسٹیک ہولڈرز اور عوام میں شعور اجاگر کیا گیا۔ اس سال چوکسی بیداری ہفتہ کا موضوع تھا “چوکنا بھارت ، خوشحال بھارت ''۔
چوکسی بیداری ہفتہ منانے کا آغاز افسران اور عملہ نے 27.10.2020 کو ایمانداری کے عہد کے ساتھ کیا۔ محترمہ انورادھا پرساد ، ڈائریکٹر جنرل ، ای ایس آئی سی نے 29.10.2020 کو اپنے خطاب میں ہر کسی کی زندگی میں ایمانداری اور دیانتداری کی اہمیت پر زور دیا۔ محترمہ گریما بھگت ، سی وی او ، ای ایس آئی سی نے "خریداری میں ایمانداری کے خطرات کی میپنگ- ایک احتیاطی نگرانی کے نقطہ نظر" کے بارے میں ایک معلوماتی تقریر بھی کی جس میں تمام فیلڈ دفاتر / اسپتالوں کے عملے نے شرکت کی اور ان کی تعریف کی۔
ای ایس آئی ایس صدر دفتر میں دیگر چوکسی سے متعلق امور کے ساتھ ساتھ اس سال کے موضوع پر مبنی پوسٹرسازی کے ایک مسابقہ کا اہتمام کیا گیا تھا جس میں ای ایس آئی ایس کے افسران اور ان کے کنبے کے ارکان نے شرکت کی۔ مس شیریا سنگھ  ، مس چہت مونگیا  اور محترمہ لکشمی بشٹ  پوسٹر سازی کے مختلف زمروں میں فاتح رہیں اور انہیں انعامات سے نوازا گیا۔ اس مقابلہ میں بنائے گئے پوسٹرز عوامی بیداری کے لئے دفاتر میں آویزاں کیے جائیں گے۔
بہت چھوٹی، چھوٹی اور درمیانی صنعتوں کی وزارت
کھادی انڈیا پویلین نے بھارت کے بین الاقوامی تجارتی میلے -2022میں ریکارڈ 12.06کروڑروپے کی فروخت درج کی ہے
کھادی انڈیا پویلین نے بھارت کے بین الاقوامی تجارتی میلے -2022میں اپنے پویلین میں دیہی علاقوں میں کھادی کے فنکاروں اوردستکاروں کے ذریعہ تیارکردہ کھادی کے ممتاز ملبوسات اوردیہی صنعت کی اشیاء اورمصنوعات کی نمائش کی۔ ان مصنوعات میں مغربی بنگال کی مسلن کھادی ، جموں وکشمیر کی پشمینہ ، گجرات کی پٹولہ ریشم، بنارسی سلک ، بھاگلپوری سلک ، پنجاب کی پھلکاری ، آندھرارپردیش کی قلمکاری اوردیگربہت سی قسم کی سوتی اورریشمی اوراونی مصنوعات اور ملبوسات وغیرہ شامل ہیں ۔پویلین میں آنے والے شائقین نے ان اشیاء، مصنوعات اورملبوسات میں بہت دلچسپی دکھائی اورخریداری بھی کی۔ کھادی انڈیا پویلین نےاس میلے میں 12کروڑ6لاکھ روپے کی فروخت کی جوکہ ایک ریکارڈ ہے اس کے علاوہ صنعت کاروں کو مختلف النوع مصنوعات سپلائی کرنے کے آرڈر بھی موصول ہوئے ۔ جو مستقبل میں ان کی مصنوعات کی مارکیٹنگ کے لئے بہت فائدہ مند ثابت ہوگی ۔
کے وی آئی سی کے چیئرمین جناب منوج کمارنے کھادی کو عالمی سطح تک لے جانے سے متعلق مہاتماگاندھی کے خوابوں کو وزیراعظم جناب نریندرمودی کے وژن کے ساتھ شامل کرتے ہوئے ، سبھی فنکاروں اوردستکاروں کو اسناد تفویض کرکے ان کی عزت افزائی کی اور تجارتی میلے میں ان کی شرکت کے لئے ان کاشکریہ اداکیا۔
کھادی اورگرام ادیوگ کمیشن  نے بھارت کے بین الاقوامی تجارتی میلے ۔2022کے ہال نمبر 3میں ‘‘کھادی انڈیا پویلین ’’ کاانعقاد کیاتھا تاکہ کھادی اوردیہی صنعتوں کی بہترین مصنوعات کی نمائش کی جاسکے ۔کمیشن نے کھادی انڈیا پویلین کے ذریعہ وزیراعظم جناب نریندرمودی کے وژن ‘‘ووکل فارلوکل ، لوکل ٹوگلوبل ’’ کو ہم آہنگ کیاہے ۔ میلے میں کے وی آئی سی کے ذریعہ قائم کردہ ‘‘کھادی انڈیاپویلین’’کا بہت سی ممتاز شخصیات ، سفارت کاروں ، سفارت خانوں کے ہائی کمشنر صاحبان ، ارکان پارلیمنٹ کے ساتھ ساتھ لاکھوں دیگرافراد نے دورہ کیا۔ اس کھادی انڈیاپویلین کے مہاتماگاندھی جی اوروزیراعظم جناب نریندرمودی کے ساتھ ‘‘سیلفی پوائنٹ ’’ سبھی لوگوں کے لئے ایک پرکشش مقام بنارہا۔
کھادی دستکاری ، فنکاروں ، صنعت کاروں اورچھوٹی صنعتوں کے نمائندوں کے ذریعہ قائم کئے گئے 200سے زیادہ اسٹالس کے ذریعہ ، ملک کے فنکاروں ، ثقافتی گوناگونیت اورروایتی مہارتوں کو، کھادی کے شائقین اورمداحوں سے ملاقات کرنے اور گاہکوں کی دلچسپی کے بارے میں جاننے کا موقع ملا ، تاکہ وہ مستقبل میں ان کی دلچسپی کی مناسبت سے اپنی مصنوعات تیارکرسکیں ۔
کپاس تیارکرنے سے متعلق چرخہ پردھاگہ بننے کابراہ راست مظاہرہ ، مٹی کے برتن اور دیگراشیاء بنانے ، اگربتی بنانے وغیرہ کے براہ راست مظاہرہ کی بدولت ، نوجوانوں کو ترغیب حاصل ہوئی کہ وہ خود اپنی صنعتیں قائم کریں اوریہ کہ وہ کے وی آئی سی کی اسکیموں کے ذریعہ کس طرح خودکفیل بن سکتے ہیں ۔ خصوصی ‘‘فیسی لیئشن ڈیسک ’’ کے ذریعہ نوجوان افرادکو کے وی آئی سی کی اسکیموں کے بارے میں جانکاری حاصل ہوئی تاکہ وہ خود اپنا روزگار قائم کرسکیں اورنوکری تلاش کرنے والوں کے بجائے نوکریاں فراہم کرنے والے افراد بن سکیں ۔
وزارتِ تعلیم
مرکزی وزیر برائے فروغ وسائل انسانی جناب رمیش پوکھریال نشنک نے انڈین انسٹی ٹیوٹ آف انفارمیشن ٹیکنالوجی  کونسل کے چوتھے اجلاس کی صدارت کی
نئی دہلی،16 اکتوبر: مرکزی وزیر برائے فروغ وسائل انسانی جناب رمیش پوکھریال نشنک نے نئی دہلی میں انڈین انسٹی ٹیوٹ آف انفارمیشن ٹیکنالوجی  کونسل کے چوتھے اجلاس کی صدارت کی۔اس موقع پر چیئرمین موصوف نے ان آئی آئی آئی ٹی اداروں کو عالمی معیارکے ادارے بننے کیلئے زبردست جدوجہد اور تیز رفتار ترقی کرنی ہوگی ۔ ان آئی آئی آئی ٹی اداروں کو دنیا کے بہترین اداروں سے مقابلہ کرنا ہوگا تاکہ بین الاقوامی طلباء ہمارے ملک کے اداروں کو ترجیح دے سکیں۔ اس کے ساتھ ہی ہندوستانی طلباء کو بھی ملک میں ہی بین الاقوامی معیار کی تعلیم فراہم کرائی جانی چاہئے۔
جناب رمیش پوکھریال نشنک نے ان اداروں کی سماجی ذمہ داری پر بھی خصوصیت کے ساتھ زور دیا۔ انہوں نے ان اداروں کے ڈائرکٹر پرنسپلز حضرات پر زور دیا کہ اُنّت بھارت ، ایک بھارت شریشٹھ بھارت ، فٹ انڈیا تحریک ، پانی کابچاؤ جیسی سرکاری اسکیموں سے استفادہ کرنی چاہئے۔ علاوہ ازیں شجرکاری اور قریبی مواضعات کی ترقی جیسی سرکاری اسکیموں پر بھی توجہ دی جانی چاہئے۔ اس موقع پر کونسل کے ذریعے لیے گئے اہم فیصلوں میں آئی آئی آئی ٹی اداروں کے طلباء کو جوائنٹ اینٹیگریٹڈ ایم ٹیک / ایم بی اے جیسے کورسوں اور دیگر آئی آئی آئی ٹی اداروں کے مضامین میں داخلہ لینے کی اجازت دیا جانا شامل ہے لیکن یہ اجازت سی پی آئی کے دائرۂ کار سے مشروط ہوگی۔
اس اجلاس میں جناب وی کے مودی ، جناب دیپک گیساس ، پروفیسر سداگوپن، پروفیسر ایچ اے رنگاناتھ، پروفیسر اشوک جھن جھن والا اور دیگر سرکردہ ماہرین نے بھی شرکت کی۔ تکنیکی تعلیم کے محکمے کے سکریٹری ڈاکٹر سکھبیر سنگھ سندھو نے کونسل کے سکریٹری کی حیثیت سے اس اجلاس کی نظامت کی۔
( م ن۔س ش ۔ ع ن (
U. No. 4637
(Visitor Counter : 34
نائب صدر جمہوریہ ہند کا سکریٹریٹ
نا ئب صدر جمہوریہ نے ہندوستانی ثقافت اور ورثے کے تحفظ کی ضرورت پر زور دیا
روایتی نیا سال  ہندوستانی ثقافت اور اس کی کثرت میں وحدت کی علامت ہے
آئیے متحد ہوں اور آگے بڑھیں، آئیے آتم نربھر بھارت کا ہدف حاصل کریں:جناب نائیڈو
نائب صدر ،سورن بھارت ٹرسٹ، حیدرآباد میں تیلگو نیا سال یوگادی منا رہے ہیں
نئی دہلی، 2/اپریل 2022 ۔ نائب صدرجمہوریہ جناب ایم وینکیا نائیڈو نے آج کہا کہ اوگادی، یوگادی، گڑی پڑوا، چیترا سکلادی، چیتی چند، سجیبو چیراوبا، نوریہہ جیسے مختلف نا موں اوررسوم ورواج کے ساتھ ملک بھر میں منایا جانے والا نئے سال کا تہوارہندوستانی ثقافت کی علامت ہےجس سے اس ملک کے تنوع اور بنیادی اتحاد کی عکاسی ہوتی ہے۔
حیدرآباد میں سورن بھارت ٹرسٹ میں یوگادی کی تقریبات سے خطاب کرتے ہوئے، جناب نائیڈو نے نوجوانوں پر زور دیا کہ وہ ہندوستانی ثقافت کا تحفظ اوراس کی حفاظت کریں اور ہر ہندوستانی تہوار کی اہمیت کو سمجھیں۔ انہوں نے خواہش ظاہر کی کہ روایتی نیا سال ملک کے لوگوں کی زندگیوں میں خوشحالی اور خوشیوں کا آغاز کرے۔
نائب صدر جمہوریہ نے مشاہدہ کیا کہ مختلف ثقافتوں کے لوگوں کے درمیان رشتوں کو مضبوط کرنے سے معاشرے میں ہم آہنگی کو فروغ ملتا ہے۔ ’وسودھیو کٹمبکم‘ کی ہندوستان کی تہذیبی قدر کو یاد کرتے ہوئے، جناب نائیڈو نے ملک کی ترقی کے لیے ہر ایک پر مسلسل کوشش کرتے رہنے پر زور دیا۔انہوں نے کہا، آئیے متحد ہوں اور آگے بڑھیں، آیئے آتم نربھر بھارت کا ہدف حاصل کریں۔
جناب نائیڈو نے کہا کہ نوآبادیاتی حکمرانی نے ہندوستان کا استحصال کیا اوریہ ہندوستانیوں میں احساس کمتری کا باعث بنی۔ ہر کسی سے ہندوستان کے قدیم ورثے پر فخر کرنے کی اپیل کرتے ہوئے، جناب نائیڈو نے کہا کہ ہندوستان تمام شعبوں میں تیزی سے ترقی کر رہا ہے اور پوری دنیا ہندوستان کی طرف دیکھ رہی ہے۔ عوامی گفتگو میں بحث کے اعلیٰ معیار پر زور دیتے ہوئے انہوں نے کہا کہ کسی کو بھی عالمی سطح پر ملک کی حیثیت کو کم نہیں کرنا چاہیے۔
یہ یاد دلاتے ہوئے کہ نئے سال کے تہوار بھی فطرت کے فضل کا جشن ہیں، نائب صدر جمہوریہ نے ہر ایک پر زور دیا کہ وہ نئے سال کے موقع پر فطرت کے تحفظ اور پائیدار طریقوں کی طرف جانے کا عہد کریں۔ انہوں نے لوگوں بالخصوص نوجوانوں کو بیہودہ طرز زندگی سے پرہیز کرنے اور صحت مند عادات کو اپنانے کا مشورہ دیا۔
نائب صدر جمہوریہ نے عوامی زندگی میں ہندوستانی زبانوں کے استعمال کی اہمیت پر زور دیا اور مشورہ دیا کہ ’’ہر ایک کو ممکنہ حد تک ،اپنی روزمرہ کی زندگی میں اپنی مادری زبان کی قدر کرنی چاہیے اور اس کا استعمال کرنا چاہئے‘‘۔ ان کی یہ خواہش بھی تھی کہ اسکولوں میں کم از کم پرائمری سطح تک مادری زبان کو تعلیم کا ذریعہ بنایا جائے۔ انہوں نے کہا کہ انتظامیہ اور عدالتوں میں ہندوستانی زبانوں کا زیادہ استعمال ہونا چاہئے۔
جناب نائیڈو نے خواتین کو بااختیار اور نوجوانوں کو ہنر مند بنانے کے لیے اپنی سرگرمیوں کے لیے سورن بھارت ٹرسٹ کی تعریف کی۔ اس موقع پر،جناب نائیڈو نے مختلف ثقافتی اور ادبی پیش کش / پرفارمنس کو دیکھا جس میں ’’اوگادی پنچنگا سر وانم‘‘ - ڈاکٹر ساگی کملاکارا سرما، پروفیسر، عثمانیہ یونیورسٹی کے ذریعہ ہندو نجومی تقویم کا ایک مختصر تجزیہ، ’’تیلگو پادیا ویبھوم‘‘ - جناب گمادی گوپالا کرشنا کے ذریعے نظم خوانی، جناب چلاگلی وینکٹ راجو کا ’’سنگیتھا ویبھوم‘‘ اور محترمہ منے ٹینا چودھری کی کوچی پوڈی ڈانس پرفارمنس شامل ہیں ۔
سورن بھارت ٹرسٹ کے چیئر مین ڈاکٹر کامینی سری نواس، سکریٹری جناب بی سبا ریڈی، ٹرسٹی محترمہ چیگروپتی اوما اور دیگر معززین نےاس تقریب میں شرکت کی۔
صحت اور خاندانی بہبود کی وزارت
بھارت میں کووڈ-19ٹیکہ کاری کی مجموعی تعداد 123.25 کروڑ کے نشانے کو پار گئی
گزشتہ 24 گھنٹوں کے دوران تقریباً 78.80 لاکھ سے زیادہ ٹیکے لگائے گئے
شفایابی کی شرح اس وقت 98.35 فی صد ہے
گزشتہ 24 گھنٹوں کے دوران 6,990 نئے معاملات سامنے آئے
بھارت میں اس وقت مریضوں کی تعداد 1,00,543 ہے
ہفتہ وار مثبت معاملات کی شرح  ہے جو کہ گزشتہ 16 دنوں سے لگاتار 1 فی صد سے کم ہے
آج صبح سات بجے تک موصول ہونے والی عبوری رپورٹ کے مطابق گزشتہ 24 گھنٹوں کے دوران 78,80,545 لوگوں کو کووڈ کے ٹیکے لگائے گئے۔ جس کے ساتھ ہی بھارت میں کووڈ کی ٹیکہ کاری کی مجموعی تعداد 123.25 کروڑ  کو پار گئی۔ یہ ٹیکہ کاری 1,28,09,178 سیشنوں میں انجام دی گئی۔
آج صبح سات بجے تک موصول ہونے والی عبوری رپورٹ کے مطابق ٹیکہ کاری کی مجموعی تعداد کی تفصیل درج ذیل ہے۔
|
|
طبی کارکنان
|
|
پہلی خوراک
|
|
1,03,83,687
|
|
دوسری خوراک
|
|
94,85,995
|
|
صف اول کے کارکنان
|
|
پہلی خوراک
|
|
1,83,78,712
|
|
دوسری خوراک
|
|
1,64,79,024
|
|
18سے44 سال کی عمر کے افراد
|
|
پہلی خوراک
|
|
45,75,06,390
|
|
دوسری خوراک
|
|
22,16,02,481
|
|
45 سے 59 سال کی عمر کے افراد
|
|
پہلی خوراک
|
|
18,44,67,641
|
|
دوسری خوراک
|
|
11,98,73,688
|
|
60 سال سے زیادہ عمر کے افراد
|
|
پہلی خوراک
|
|
11,55,24,746
|
|
دوسری خوراک
|
|
7,88,00,403
|
|
میزان
|
|
1,23,25,02,767
گزشتہ 24 گھنٹو ں کے دوران 10,116مریض شفایاب ہوئے ہیں۔ جس کے ساتھ ہی شفایاب ہونے والے مریضوں کی مجموعی تعداد بڑھ کر  3,40,18,299 ہوگئی۔
نتیجہ کے طور پر بھارت میں شفایابی کی شرح اس وقت 98.35 فی صد ہے جو مارچ 2020 سے سب سے زیادہ ہے۔
مرکز اور ریاستوں /مرکز کے زیر انتظام علاقوں کی پائیدار اور مشترکہ کوششوں کی بنا پر یومیہ نئے معاملات 50 ہزار سے نیچے رہنے کا رجحان پایا جاتا ہے اور یہ رجحان اس وقت لگاتار156 دنوں سے قائم ہے۔
گزشتہ 24 گھنٹوں کے دوران 6,990 نئے معاملات سامنے آئے۔
اس وقت مریضوں کی تعداد 1,00,543 ہے ۔ اس وقت مریضوں کی مجموعی تعدادملک میں مثبت معاملات کی مجموعی تعداد کا 0.29 فی صد ہے۔ جو مارچ 2020 سے اب تک کی کم ترین شرح ہے۔
ٹیسٹنگ کی صلاحیت میں ملک بھر میں برابر اضافہ کیا جارہا ہے۔ گزشتہ 24 گھنٹوں کے دوران مجموعی طور پر 10,12,523 ٹیسٹ کئے گئے۔ بھارت میں اب تک مجموعی طور پر 64.13 کروڑ سے زیادہ  ٹیسٹ منعقد کئےگئے ہیں۔
اس وقت جبکہ ملک بھر میں ٹیسٹنگ کی تعداد میں برابر اضافہ کیا جارہا ہے،ہفتہ وار مثبت معاملات کی شرح 0.84 فی صد پر قائم ہے جو کہ اس وقت گزشتہ 16دنوں سے 1 فی صد سے نیچے رہی ہے۔ یومیہ مثبت معاملات کی شرح 0.69 فیصد ریکارڈ کی گئی جو گزشتہ 57دنوں میں دو فیصد سے کم اور گزشتہ 92 دنوں میں 3فیصد سے نیچے ہے۔